Държавен вестник, бр. 19, 2022 г., стр. 29

БРОЙ  19	
Д Ъ Р Ж А В Е Н  В Е С Т Н И К 	
СТР.  29  
4. при подготовка и поддръжка на шибри 
на стоманоразливни кофи:
а) почистването и подготовката на рабо­
тещите шибри се извършва на определения 
стенд за подготовка от работещи, които са с 
необходимата квалификация;
б) за поддръжката на шибрите се използват 
специално оборудване и инструкции, обезпе­
чаващи безаварийна подготовка;
5. при горещ ремонт на стоманоразливни 
кофи:
а) използването на машина с хидравличен 
чук за разрушаване на огнеупорната зидария 
се извършва само от определените за тази 
работа лица при обезопасен район;
б) не се допуска влизането в стомано­
разливната кофа на работещи с влошено 
моментно здраве;
в) преди започване на ремонта се прави 
цялостна оценка на състоянието на стома­
норазливната кофа; определят се зоните за 
ремонт; ремонтният персонал се информира 
за състоянието на кофата, изправността на 
инструментите, обслужващия кран и товаро­
захватните приспособления;
г) когато е свързан с торкретиране, се 
проверява торкрет машината, като след тор­
кретиране стоманоразливната кофа се подава 
за нагряване;
д) когато е свързан с подмяна на основни 
камъни, се съгласуват видът и размерите на 
основните камъни, както и видът и подготов­
ката на материалите;
е) след приключване на ремонта се прави 
график за изсушаване и разгряване на сто­
маноразливната кофа;
6. при разрушаване, ремонт, зидане и су­
шене на стоманоразливни кофи:
а) се използва машина с хидравличен чук 
за разрушаване на огнеупорната зидария, 
като това се извършва само от определените 
за тази работа лица, при обезопасен район;
б) работните маси се обезопасяват над­
лежно;
в) разрушаването и почистването на сто­
маноразливната кофа, както и ремонтът на 
металоконструкцията на кофата се извършват 
на определени за целта площадки;
г) изграждането на огнеупорната зидария 
трябва да става само на предадена изправна ме­
талоконструкция на стоманоразливната кофа;
7. след приключване на ремонта се прави 
график за разгряване на стоманоразливната 
кофа.
Раздел II
Изисквания за здравословни и безопасни 
условия на труд при обработване на черни 
метали чрез пластична деформация и при 
производство на прокат и изделия
Чл. 117. Технологичното оборудване в 
цеха се разполага в съответствие с неговото 
предназначение и място в технологичния 
процес, като се осигурява неговата безопас­
на експлоатация и необходимите условия за 
поддръжка и ремонт. 
Чл. 118. При внедряване на експериментал­
ни технологии и/или оборудване работодателят 
утвърждава инструкция, в която се опреде­
лят мерки за осигуряване на безопасност по 
време на въвеждане в експлоатация, работа, 
поддръжка и ремонт.
Чл. 119. Работодателят утвърждава ин­
струкция за работа с технологично оборуд­
ване, предназначено за работа с експлозивни 
и опасни газове, с която се определят мерки, 
свързани с херметичното затваряне на оборуд­
ването, както и мерки в случай на нарушение 
на херметичността и регулярни проверки за 
херметичност.
Чл. 120. Не се допуска експлоатация на 
металургични нагревателни устройства, на 
които охладителните системи имат изтичане 
на вода или са неизправни.
Чл. 121. Автоматизираните системи за уп­
равление на оборудването и технологичните 
процеси в прокатното производство трябва да 
са с минимален брой пускови и контролни 
устройства, с възможност за блокиране от 
непредвидими включвания и изключвания и 
безопасни и удобни при работа, поддръжка 
и ремонт.
Чл. 122. Пултовете за управление на ме­
ханизмите и автоматизираните системи за 
управление на технологичните процеси в 
прокатното производство се оборудват със: 
1. устройства за контрол, управление и ре­
гулиране, с микропроцесорни програмируеми 
контролери, с персонални компютри и други, 
които осигуряват правилното и безопасното 
осъществяване на технологичния процес;
2. светлинни или звукови аларми за уве­
домяване при стартиране и спиране на меха­
низмите, както и в случай на нарушаване на 
нормален режим на тяхната работа;
3. подходящи средства за комуникация.
Чл. 123. Не се допуска монтирането на табла 
за електрическо захранване на автоматизира­
ните системи за управление на оборудването 
и технологичните процеси в границите на 
експлозивните зони.
Чл. 124. (1) Агрегатите и механизмите 
с дистанционно управление се оборудват с 
контролно-измервателни устройства, които 
показват параметрите на технологичния про­
цес на мястото на тяхното разположение и 
на пулта за управление. 
(2) Контролно-измервателните устройства 
се инсталират на удобни и безопасни места 
за наблюдение и регулиране.
Чл. 125. (1) Не се допуска експлоатация 
на неизправни контролно-измервателни ус­
тройства или на такива, на които срокът за 
проверка е изтекъл.